Fahrzeug
Es Fahrzüüg isch es mobyls Vrcheersmiddel zum Lüüt, Sache oder Gräät umezfüere.

Sischtemaatik 
Me chan d Fahrzüüg uf verschideni Arte underscheide: zum Bischpiil nach em Zwäck vom Transport, nach der Umgäbig, wo si sech drinn beweege, nach der Konstrukzioon vo de Wääge oder au dr Bouwys vo de Strekine, wo d Fahrzüüg druff fahre, oder suscht no nach der Energykwelle, wo dr Apperaat atrybt und derno, eb si einzig oder as Grubbe umefahre. Und me chan au luege, wäm si ghööre und wär ire Betriib organisiert, öbs Privaati sind odr dr Staat, vilech au d Poscht odr s Milidäär odr ä Veräin.

Wil jedi Fahrt es Risiko für Unfäll mit sech bringt, mache d Länder Vorschrifte für alli Arte vo Fahrzüüg, wie si z boue sind, wär se kontreliert und wär mit ne törf fahre und wooduure. Und si luege, as d Bolizei dr Vercheer so guet as’s goot überwacht und bi de Unfäll zsäme mid de Füürweer und de Rettigsfahrzüüg und de Rettigshelikopter und de Garaschischte wider uufruumt. So pruucht’s ganz vil Dienscht- und Ysatz- und Hülfsfahrzüüg nu zum dr Vercheer vo de andere Fahrzüüg z ermügleche.

No vil meh Fahrzüüg sind defür doo, d Vercheerswääg z boue und die früsch gmachte Fahrzüüg zu de Benützer z pringe.

Fahrzüüg nach der Umgäbig, wo si drinn fahre
 Fahrzüüg ufem Land
 Fahrzüüg i dr Luft
 Fahrzüüg ufem Wasser
 Fahrzüüg für underem Wasser
 Wältruumchapsle
 Fahrzüüg für i dr Ärde inn z fahre und z schaffe

Dr Zwäck vo de Fahrzüüg
 Persoonevrcheer
 Güetervrcheer

Technigg

Bischpiil:
 Wääge, wo vo Dier zoge wärde (Gutsche und Fuerwärch)
 Wäge zum Stoosse
 Welo
 Motoorfahrzüüg
 Tampffahrzüüg
 Stroossefahrzüüg
 Schiinefahrzüüg
 Zaanradbaane
 Säilbaane
 Sägelschiff
 Ruedrboot
 Sägelflugzüüg
 Balöön
 Rageete
 Schlidde

Lueg au 
 Loki
 Auto
 Laschtwaage

Weblinks 

 
Verkehr
Gsellschaft
Wirtschaft